«Մեր հասարակությունը պետք է իմանա, որ նման արտոնությունները տրամադրվում են օրենքով սահմանված կարգով, դրանք չեն իրականացվում ընտրովի եղանակով, և բոլոր ընկերություններն այս օրենքի առջև հավասար են»,- հաստատելով որոշումը` ասաց վարչապետ Նիկոլ Փաշինյանը։ Տնտեսական զարգացման և ներդրումների նախարար Արծվիկ Մինասյանը ներկայացրեց նաև լիցենզավորման մասին օրենքում փոփոխություն կատարելու նախագիծը, ըստ որի, այսուհետ հանձնաժողովի դրական որոշումից հետո դիմումատուն իր փաստաթղթերը կարող է ստանալ ոչ թե մեկ օրում, այլ 5 օրվա ընթացքում։ Այս փոփոխությունը ևս հաստատվեց, հիմք ընդունելով տարբեր նախարարությունների առաջարկները, որոնց համաձայն մեկ օրում հնարավոր չէ ուսումնասիրել ներկայացված փաստաթղթերը։